આજે સરદાર વલ્લભભાઈ પટેલની જન્મ જયંતી છે.પ્રધાનમંત્રીશ્રી નરેન્દ્રભાઈ મોદીએ આજે સરદારસાહેબના વિરાટ વ્યક્તિત્વને છાજે તેવી તેમની વિશ્વની સૌથી ઉંચી પ્રતિમાનું લોકાપર્ણ સરદાર સરોવર ડેમ ખાતે કરી આ મહામાનવને સર્વશ્રેષ્ઠ શ્રદ્ધાંજલી પાઠવી છે.સરદાર પટેલ પ્રખર રાષ્ટ્રપ્રેમી,કુશળ સંગઠક અને કૌટિલ્ય જેવી રાજકીય સમજ ધરાવતા રાજપુરુષ હતા.તેઓ ભારતના પ્રથમ નાયબ વડાપ્રધાન અને ગૃહ પ્રધાન હતા.અત્યંત સાદગીભર્યું જીવન જીવતા સરદારસાહેબ ‘વાતો ઓછી અને કામ વધુ’ના સિધ્ધાંતનું અક્ષરસઃ પાલન કરતા.તેઓ વર્ણભેદ,વર્ગભેદ,જ્ઞાતિવાદ કે પ્રાંતવાદના વિરોધી અને રાષ્ટ્રીય એકતાના પ્રખર હિમાયતી હતા.